กระทรวงมหาดไทย เตรียมความพร้อมรับมือสถานการณ์พายุฤดูร้อน ย้ำฝ่ายปกครองและท้องถิ่น ให้ข้อมูลประชาชน
กระทรวงมหาดไทย เตรียมความพร้อมรับมือสถานการณ์พายุฤดูร้อน ย้ำฝ่ายปกครองและท้องถิ่น ให้ข้อมูลประชาชนพลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงความพร้อมรับมือสถานการณ์พายุฤดูร้อน ว่า ขณะนี้เจ้าหน้าที่ฝ่ายปกครองและท้องถิ่น ได้แจ้งเตือนประชาชนไปยังพื้นที่ต่างๆ ทั้งในเรื่องของการเตรียมตัวของประชาชน ที่อยู่อาศัยและพื้นที่ประกอบอาชีพ ส่วนในพื้นที่สาธารณะเจ้าหน้าที่ก็ได้ออกตรวจดูความเรียบร้อย เช่น สิ่งของที่อาจจะเป็นอันตรายได้ เช่น ป้ายโฆษณา ซึ่งมีการแจ้งเตือนให้ประชาชนระมัดระวัง โดยย้ำให้เจ้าหน้าที่ปกครองท้องถิ่นเข้าไปดูแลในพื้นที่ส่วนการทำลายป้ายหาเสียงในหลายพื้นที่ รัฐมนตรีว่าการกระทรวงมหาดไทย กล่าวว่า ทางกระทรวงฯสนับสนุนทางคณะกรรมการการเลือกตั้ง (กกต.) เพื่อให้การดำเนินการหาเสียงเป็นไปอย่างบริสุทธิ์ ยุติธรรม ซึ่งไม่สมควรให้เกิดเรื่องที่ไม่เหมาะสมขึ้น อย่างไรก็ตาม เจ้าหน้าที่ฝ่ายปกครองก็ได้แจ้งเตือนให้ช่วยกันตรวจตราสอดส่อง เพื่อไม่ให้เกิดเหตุการณ์ที่ทำให้การเลือกตั้งไม่ราบรื่น